NaiveNeuron/SloPal huggingface dataset:
Laššáková, Jana, podpredsedníčka NR SR (2013-06-05):
Dobre. (Smiech v sále.) Takže ďakujeme za upozornenie. Vyhlasujem krátku prestávku do 11.15 hod. a budeme pokračovať v rozprave. (Prestávka.) (Po prestávke.)
V. Veteška, podpredseda NR SR: (2004-09-09):
Teraz dávam slovo Jánovi Rusnákovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru, aby takto urobil z poverenia výboru pre hospodárstvo, privatizáciu a podnikanie. Pán poslanec, máte slovo.
Nagy, József, poslanec NR SR (2014-04-01):
Ďakujem. Ja by som chcel podporiť Ivana, lebo on naozaj sa tejto téme úplne najviac venuje asi aj zo všetkých, ktorí možno pracovali aj pred rokom a pol pre záchranu toho druhého piliera. Vie, o čom rozpráva. Už aj vtedy tu odznel kopec argumentov, ktoré neviem, či teraz zabúdame, že na úrovni 4,5 – 5 % vlastne ten systém je odsúdený na zánik. Tak teraz toto chceme zabetónovať? To je moja prvá otázka. Tu fakt ja vidím, prepáčte, odborníci, normálne schizofréniu. To zrazu je dobré? Vtedy bolo zlé? A teraz už je dobré? A po druhé, a po druhé, politicko-takticko-pekným papierom mávať a tak ďalej. Prečo sme nepočkali, kým SMER predloží návrh ústavného zákona? A potom sa k tomu poďme pridať! Čo, čo my tu akože chceme niečo vybojovať, čo oni (vyslovené s pobavením), oni nijako nerobia. Prečo? Hovorím, sami seba znevýhodňujeme, klameme, oklameme vlastné princípy, a pritom dobre vieme, že oni s týmto aj tak nebudú súhlasiť. To je môj názor.
Pčolinský, Peter, podpredseda NR SR (2023-03-30):
Prosím ministrov Káčera a Vlčana, aby sa dostavili do rokovacej sály, aby sme mohli začať hodinu otázok. (Krátka pauza pre neprítomnosť ministrov v rokovacej sále, zaznievanie gongu.) Opakovane prosím ministrov Káčera a Vlčana, aby sa dostavili do rokovacej sály, bez ich prítomnosti nemôže začať hodina otázok. (Zaznievanie gongu a krátka pauza pre neprítomnosť ministrov v rokovacej sále. Opakované zaznievanie gongu.) Opakovane vyzývam ministra Káčera a Vlčana, aby sa dostavili do rokovacej sály na hodinu otázok, inak nemôže hodina otázok začať. (Krátka pauza pre neprítomnosť ministrov v rokovacej sále.) Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. päť otázok na predsedu vlády, 81 otázok na členov vlády a jednu otázku na generálneho prokurátora. Overovatelia chôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, dočasne poverený predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril dočasne povereného ministra zahraničných vecí a európskych záležitostí Slovenskej republiky Rastislava Káčera, ktorého prosím, aby oznámil, kto z členov bude odpovedať na otázky za neprítomných členov vlády. Nech sa páči, pán minister.
Tomáš, Erik, poslanec NR SR (2021-12-03):
Ďakujem veľmi pekne za všetky faktické poznámky. Začnem svojím priateľom Jožom Pročkom ešte z čias Markízy. Jozef, poviem to prvý a poslednýkrát. Neklam! Ešte raz budeš klamať a nebudeme sa baviť vôbec o ničom. Nie je pravda, to tu chcem verejne povedať, že by som s Jozefom Pročkom vôbec o tejto téme hovoril, a preto je mi ľúto, že mal potrebu takto klamať. Teraz prišiel za mnou a zobral to späť, čo už teda, samozrejme, musím povedať do mikrofónu, aby to počuli aj tí, čo to sledujú. Je to veľmi smutné. Musím povedať ešte jednu vec pri tejto príležitosti, že je tu diskusia o tom, že ten najnovší návrh 500 verzus 100 eur, ja môžem aj verejne povedať, pán Matovič, rozdeľte to, dajte hlasovať o 100 eur a my hneď 100 eur pre dôchodcov podporíme, myslím aj celá opozícia. O tom určite nie sú žiadne pochybnosti, aj keď ani tých 100 eur nepovažujeme za dostatočnú pomoc. Opakujem, my sme dávali nejaký kompromisný návrh, nebol prijatý. A čo sa týka kolegov opozičných ďalších, áno, ja si tiež uvedomujem, že tie poukazy by platili až niekedy v lete a či vôbec, pretože asi kto pozná reáliu, reálie dôchodcovského života na Slovensku, veľa dôchodcov nemá smartfóny a mnoho dôchodcov bude mať aj technické problémy s inou formou takejto pomoci. Takže ktovie, či by vôbec tá pomoc na konci dňa bola vyplatená. Opakujem, z toho, čo tu zaznelo, je pre nás prijateľné len to, aby sme podporili 100 euro priamo pre každého dôchodcu bez ohľadu na akékoľvek podmienky. A boli by sme veľmi radi, aby, keď už sa tie peniaze našli, aby bolo, samozrejme, tej priamej, aby bola tá priama finančná pomoc čo najvyššia. Ďakujem.
Laurenčík, Milan, podpredseda NR SR (2022-06-15):
To bol posledný príspevok v rozprave. Vyhlasujem rozpravu za skončenú. A pýtam sa, či chce stanovisko zaujať navrhovateľ. Nechce. Pán spravodajca, vás prosím, aby ste oznámili termín hlasovania o tomto bode.
Šimečka, Michal, podpredseda NR SR (2023-12-20):
Ďakujem veľmi pekne. Pán poslanec Sabo.
Sulík, Richard, predseda NR SR (2011-07-01):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne. Pán spravodajca. Takže máme jedného prihláseného. Uzatváram možnosť sa prihlásiť do rozpravy. Nech sa páči, máte slovo.
Žiga, Peter, podpredseda NR SR (2024-09-10):
Chcem vás upozorniť, pani poslankyňa, že tento bod programu, tlač 465, je zaradený v rámci programu schôdze ako bod 88. Takže asi nemá zmysel o tom hlasovať, keďže je zaradený ako bod programu. Pani poslankyňa Remišová.
Danko, Andrej, predseda NR SR (2017-05-19):
Ďakujem. Pán poslanec Osuský.
Grendel, Gábor, podpredseda NR SR (2022-10-19):
S reakciou na faktickú poznámku pán poslanec Milan Vetrák.
Bugár, Béla, podpredseda NR SR (2016-04-27):
Pán poslanec Viskupič, procedurálny návrh? Nech sa páči.
Laššáková, Jana, podpredsedníčka NR SR (2012-09-18):
Na vystúpenie pána poslanca s faktickými poznámkami sa hlásia pán poslanec Hlina, pán poslanec Jarjabek, pán poslanec Viskupič, pán poslanec Kuffa. Končím možnosť prihlásiť sa s faktickými poznámkami. Nech sa páči, pán poslanec Hlina.
L. Žitňanská, poslankyňa: (2009-06-17):
Páni, ja nenavrhujem, aby sa zverejňovali manželské zmluvy. Ja navrhujem, aby sa zverejňovali zmluvy, ktoré sa týkajú verejných financií a nakladania s majetkom štátu. A to je podstatný rozdiel, pretože keď ide o verejné financie, tak tam nie je nič intímne, nič súkromné, ale naopak, sú to zmluvy, ktoré sú verejné a musia podliehať verejnej kontrole. To sa nedotýka zákona o slobodnom prístupe k informáciám a nedotýka sa to skutočností, ktoré tvoria obchodné tajomstvo, pochopiteľne. Sú obce, ktoré do toho išli. Išli do toho dobrovoľne. Majú všetky zmluvy na internete, choďte sa pozrieť do Šale, zmluvy na internete, faktúry na internete, nevznikla anarchia. Normálne fungujú, len sú pod verejnom kontrolou. Preto si myslím, že tieto obavy sú naozaj zbytočné. Pokiaľ ide o tie technické otázky, myslím, že súhlasím s kolegom Frešom, že je to otázka riešiteľná. A dokonca, keď by bola podpora pre tento návrh zákona do druhého čítania, viem ponúknuť aj nástroje. Koniec koncov dnes sme schvaľovali v prvom čítaní návrh poslankýň Laššákovej a Zmajkovičovej, aby Zbierka zákonov bola elektronická. Keď som bola ministerka spravodlivosti, tak sme mali projekt, aby fungoval Obchodný vestník v elektronickej podobe, nie tak ako dnes, je na PDF-ku, aby fungoval normálny Obchodný vestník na internete s prehliadačom. A tam sa všetky tieto mechanizmy dajú, samozrejme, zakomponovať. Dohodnime sa, skúsme zaviazať ministerstvo spravodlivosti, aby konečne urobilo niečo s Obchodným vestníkom a máme vec vyriešenú. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2018-10-19):
Ako ďalší v rozprave vystúpi pán poslanec Žarnay, ktorý bol písomne prihlásený. Nech sa páči.
Kollár, Boris, predseda NR SR (2023-03-22):
Hlasujeme o skrátení lehoty. (Hlasovanie.) Prítomných 135 poslancov, za 69, proti 21, 45 sa zdržalo. Uvedený návrh sme schválili.
Ďuriš Nicholsonová, Lucia, podpredsedníčka NR SR (2017-05-12):
Otváram rozpravu. Písomne sa neprihlásil nikto. Otváram možnosť prihlásiť sa ústne. Končím túto možnosť. Neprihlásil sa nikto. Chcem sa opýtať pána navrhovateľa pre istotu. Nie je čo dodať. Pán spravodajca? Nie je čo dodať. Prerušujem rokovanie o tomto bode programu. Je 13.59 hod., budeme končiť. Ja by som ten dnešný deň ukončila oznamom, že body 63 až 66 budeme prerokúvať v utorok 16. mája 2017 o 9.00 hod. To sú termínované body. A je tam aj zlúčená rozprava v bodoch 63 až 65. A to je Správa o priebehu a výsledkoch predsedníctva Slovenskej republiky v Rade Európskej únie, Výročná správa o členstve Slovenskej republiky v Európskej únii a Správa o plnení úloh zahraničnej a európskej politiky Slovenskej republiky v roku 2016 a jej zameranie na rok 2017. A ten 66. bod, ktorý bude mať zvlášť rozpravu, je návrh poslancov Národnej rady Slovenskej republiky Martina Fedora a Martina Glváča na prijatie Deklarácie Národnej rady Slovenskej republiky o nevyhnutnosti podpory obrany Slovenskej republiky. Takže toto sú termínované body. Vidíme sa v utorok ráno o 9.00 hodine. Pekný víkend želám. (Prerušenie rokovania o 14.00 hodine.)
A. Belousovová, podpredsedníčka NR SR: (2007-02-08):
Ďalšia prihlásená do rozpravy bola pani poslankyňa Vaľová, po nej bude vystupovať pani poslankyňa Radičová.
Kaník, Ľudovít, poslanec NR SR (2015-01-30):
Zaznelo tu všeličo. Pozorne som to počúval od rána. Naozaj to bolo veľmi zaujímavé. Jedno treba povedať sumárne: Robert Fico vyhlásil verejnú zbierku na volebnú kampaň... (Prerušenie vystúpenia predsedajúcim.)
Bugár, Béla, podpredseda NR SR (2018-09-19):
A budem taký.
Glváč, Martin, podpredseda NR SR (2017-02-03):
Ďakujem. S faktickými poznámkami piati páni poslanci. Ukončujem možnosť prihlásenia sa. Pán poslanec Krajniak, nech sa páči.
Jurinová, Erika, podpredsedníčka NR SR (2012-06-26):
Prosím, pán Jánoš.
Figeľ, Ján, podpredseda NR SR (2013-10-25):
Nech sa páči, s treťou faktickou Július Brocka.
J. Senko, poslanec: (2007-06-20):
Ďalej v rozprave vystúpila pani poslankyňa Vášáryová, ktorá predložila 6 návrhov. Teraz by som navrhoval spoločne hlasovať o bodoch 1 a 2 z pozmeňujúceho návrhu pani Vášáryovej.
Gažovičová, Tina, poslankyňa NR SR (2024-06-13):
Ďakujem za reakcie. Ja len ešte stručne doplním jeden, jednu osobnú skúsenosť. Keď tá vojna začala, ja som pracovala na štátnom pedagogickom ústave a veľmi rýchlo k nám prišla kolegyňa z Ukrajiny a cez ňu sme organizovali také semináre pre ukrajinské, ukrajinské mamy. A na jednom z nich sme dostali otázku, že jedna taká mama sa pýtala, že či je u nás nejako právne upravené, že od akého veku smie byť dieťa samé doma. A uvedomila som si, že neviem, mimochodom ak nikto v sále vie, tak budem rada potom za odpoveď, že či toto máme niekde v zákone upravené. Ale naozaj tie mamy jednoducho riešili to, že nevedeli, kde tie deti umiestniť doslova. Zároveň chceli si hľadať robotu, chceli, chceli si začať zarábať, bolo toho veľa, čo potrebovali vybavovať, a do toho vlastne ešte čelili tejto bariére. A áno, to boli chaotické začiatky tej jari ´22, ale medzitým ubehli vyše dva roky a teda verím, že sa dočkáme nejakého komplexného riešenia. Ďakujem veľmi pekne.
Kollár, Boris, predseda NR SR (2023-02-01):
Nie, teraz ešte musíme ísť do tretieho čítania. (Reakcia spravodajkyne. Reakcie z pléna. Predsedajúci prijal hovor na internej linke.) Máte pravdu, keďže nič neprešlo, sme v treťom čítaní, teda, teda hlasujeme, nie v treťom, sme, hlasujeme ako o celku. Takže, pani spoločná spravodajkyňa, ešte raz, prosím, uveďte.
Grendel, Gábor, poslanec NR SR (2019-05-14):
Ďakujem za slovo. Tri roky tu nepočúvame nič iné, len to, že toto je silná a stabilná koalícia, ktorá nemá alternatívu, ale samozrejme nikdy to nebola pravda. Po prvom roku bola vypovedaná koaličná zmluva, po druhom roku bol vymenený premiér a minister vnútra pod hrozbou predčasných volieb, no a teraz predseda Národnej rady vyzýva iného poslanca, resp. poslankyňu Národnej rady, aby odišli z koalície. To je naozaj dôkaz o silnej a stabilnej vládnej koalícii. A chcel by som k tomu povedať už iba jedno, aj keď na to pani poslankyňa Cséfalvayová už čiastočne zareagovala, chcel by som sa pridať k výzve pána predsedu Národnej rady, odíďte z vládnej koalície, pani poslankyňa, ste v opozícii srdečne vítaná.
Muránsky, Peter, poslanec NR SR (2010-12-14):
Ďakujem za slovo, pán predseda. Informácia Výboru Národnej rady pre pôdohospodárstvo a životné prostredie k výsledku prerokovania správy o možných dopadoch ekologickej katastrofy v Maďarskej republike (havária odkaliska) na životné prostredie v Slovenskej republike. Správu o možných dopadoch ekologickej katastrofy v Maďarskej republike na životné prostredie a o krokoch, ktoré vláda Slovenskej republiky vykonala, pridelil pán predseda Národnej rady Slovenskej republiky rozhodnutím č. 184 z 26. novembra 2010 Výboru Národnej rady Slovenskej republiky pre pôdohospodárstvo a životné prostredie. Výbor Národnej rady pre pôdohospodárstvo a životné prostredie určenú správu prerokoval v lehote. Výbor pre pôdohospodárstvo a životné prostredie správu uznesením č. 39 z 29. novembra 2010 vzal na vedomie a odporučil aj Národnej rade Slovenskej republiky vziať ju na vedomie. Výbor Národnej rady Slovenskej republiky pre pôdohospodárstvo a životné prostredie a ochranu prírody uznesením č. 45 z 29. novembra 2010 schválil informáciu o výsledku prerokovania správy o možných dopadoch ekologickej katastrofy a poveril člena svojho výboru Petra Muránskeho, t. j. mňa, predložiť a predniesť na schôdzi Národnej rady túto informáciu výboru. Ďakujem pekne. Môžete otvoriť rozpravu.
Figeľ, Ján, podpredseda NR SR (2013-09-13):
Pani kolegyňa Vaľová, máte to aj s potleskom. Ďalšia faktická Antonín Cicoň.
Blanár, Juraj, podpredseda NR SR (2021-10-06):
Pekné popoludnie, vážené panie poslankyne, páni poslanci, budeme pokračovať v popoludňajšom rokovaní dvanásteho dňa 40. schôdze Národnej rady Slovenskej republiky v prerušenej rozprave v prvom čítaní o návrhu poslanca Valáška na vydanie zákona o životnom partnerstve, pod parlamentnou tlačou 673. Vidím, že pán navrhovateľ Tomáš Valášek je už na svojom mieste, rovnako pán spravodajca Ondrej Dostál. No a pristúpime k v poradí ďalšiemu rečníkovi prihlásenému ústne do rozpravy, ktorým je pán poslanec Tomáš Taraba, ktorému udeľujem slovo. Po ňom ďalší bude nasledovať v rozprave pán poslanec Martin Čepček. Nech sa páči, pán poslanec. (Pokračovanie rokovania o návrhu poslanca Národnej rady Slovenskej republiky Tomáša Valáška na vydanie zákona o životnom partnerstve a o zmene a doplnení niektorých zákonov , tlač 673.)
Laurenčík, Milan, podpredseda NR SR (2020-07-07):
Prosím vás... Ďakujem. Dúfam, že tu bude menej hektiky teraz. Vážené panie poslankyne, vážení páni poslanci, podľa čl. 89 ods. 1 ústavy predsedu Národnej rady odvoláva v tajnom hlasovaní Národná rada Slovenskej republiky nadpolovičnou väčšinou hlasov všetkých poslancov, to znamená súhlas najmenej 76 poslancov. Pristúpime k tajnému hlasovaniu. Na hlasovacom lístku máte uvedené „hlasujem za odvolanie“, „proti odvolaniu“, „zdržiavam sa hlasovania“. Svoju vôľu vyjadríte tak, že na hlasovacom lístku zakrúžkujete tú alternatívu, za ktorú hlasujete. (Zaznievanie gongu.) Prosím, ukľudnite sa, lebo to nebude správne vyplnené. Platný je len ten hlasovací lístok, na ktorom je zakrúžkovaná len jedna z alternatív. Iné úpravy hlasovacieho lístka sa považujú za neplatné hlasovanie. Prosím všetkých overovateľov, aby sa ujali svojej funkcie a dohliadli na priebeh tajného hlasovania. Súčasne ich prosím, aby hlasovali ako prví. Pristúpime k vykonaniu tajného hlasovania. (Ak tajného hlasovania.)
Sulík, Richard, predseda NR SR (2010-11-05):
Aj to je reakcia. Ďakujem pekne. Uzatváram rozpravu k tomuto bodu. Pýtam sa, či chce zaujať stanovisko navrhovateľ. Áno, nech sa páči.
V. Veteška, podpredseda NR SR: (2006-01-31):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási. Pani poslankyňa Zmajkovičová. Nikto viac. Končím možnosť ďalších prihlášok do rozpravy. Pani poslankyňa, nech sa páči.
P. Hrušovský, predseda NR SR: (2004-01-20):
Teraz budeme hlasovať o návrhu uznesenia, ktorý predniesol pán predseda výboru mandátového a imunitného. Netreba, aby ho znovu  zopakoval. Páni poslanci, prosím, páni poslanci, pán poslanec Minárik, prosím, ideme hlasovať, pán podpredseda. Nech sa páči, páni poslanci, hlasujeme o uznesení mandátového a imunitného výboru o nastúpení poslanca Jána Dlhopolčeka na zaniknutý mandát pána poslanca Jozefa Brhela. (Hlasovanie.) 132 prítomných, 126 za návrh, 1 proti, 5 nehlasovalo. Konštatujem, že návrh  uznesenia sme schválili . Ďakujem pánovi predsedovi výboru. Prosím teraz pána Dlhopolčeka, aby sa dostavil do rokovacej sály, aby zložil sľub predpísaný Ústavou Slovenskej republiky. Poprosím teraz pána Dlhopolčeka, aby predstúpil  pred rečnícky pult, a pána podpredsedu Národnej rady Slovenskej republiky Viliama Vetešku, aby prečítal sľub. Poprosím pánov poslancov, aby počas skladania sľubu vstali.
Glváč, Martin, podpredseda NR SR (2017-09-08):
Reakcia, pán poslanec Baška.
Laššáková, Jana, podpredsedníčka NR SR (2015-03-19):
S reakciou pani poslankyňa Pfundtner, nech sa páči.
Laurenčík, Milan, podpredseda NR SR (2021-07-02):
Ďalším rečníkom prihlásený do rozpravy je pán poslanec Richard Takáč, pripraví sa pán poslanec Štefa Kuffa.
Vitteková, Anna, poslankyňa NR SR (2015-04-23):
Ďalej, pán predseda, keďže boli podané návrhy uznesení, budeme hlasovať ešte o týchto uzneseniach. Ako o prvom dajte, prosím, hlasovať o návrhu uznesenia pána poslanca Kadúca.
Figeľ, Ján, podpredseda NR SR (2015-05-12):
Ďakujem pekne, takže prerušíme rokovanie o tomto bode programu a aj vystúpenie pána poslanca Ivana Švejnu, v ktorom bude pokračovať po hlasovaní. Krátka prestávka na prípravu hlasovania. Ďakujem pekne. (Zaznievanie gongu.) (Prestávka.) (Po prestávke.)
Kyselica, Lukáš, poslanec NR SR (2023-06-15):
Vďaka, pán predsedajúci. Dajte, prosím, hlasovať o tom, že Národná rada prerokuje návrh zákona v druhom čítaní.
M. Dzurinda, poslanec: (2007-03-28):
Pán Rafaj, zradili ste text svojho vlastného kolegu pána Rydla, podpredsedu zahraničného výboru. Chcete tú zradu zakryť, chcete prekryť, že budete hlasovať za suverénne, zvrchované, nezávislé Kosovo. O tom bolo celé vaše vystúpenie. Ale je úplne evidentné, že budete podľa návrhu, ktorý bol nadiktovaný na stretnutí troch predsedov koaličných strán, bude Slovensko hlasovať za Ahtisaariho plán. Budete sa spolupodieľať na tom, ako sa bude realizovať. Vaše hlasovanie v Národnej rade dnes za text bude hlasovaním za suverénne a nezávislé Kosovo. Môžete o tom rozprávať zľava, sprava, je to neodškriepiteľný fakt. Tak stojí otázka. Dnes, nie v roku 1999, v týchto dňoch sa rozhoduje a bude rozhodovať, ako bude vyzerať finálny štatút Kosova. A otázka znie, či budeme rešpektovať územnú celistvosť a suverenitu Srbskej republiky, alebo sa zaradíme k tým, ktorí budú diktovať suverénne, nezávislé Kosovo. Nenecháme sa odpútať od vašich, by som povedal, rečičiek, ktoré sa týkajú rôznych iných vecí, len nie podstaty tejto témy. Aj SNS, aj HZDS, aj SMER dalo návrh, ktorý je návrhom za suverénne, zvrchované Kosovo ako samostatný štát.
Pellegrini, Peter, predseda NR SR (2015-06-16):
Prezentujme sa a hlasujme o návrhu pána spravodajcu. (Hlasovanie.) Prítomných 124 poslancov, za hlasovalo 107, proti bol 1, zdržali sa 4, nehlasovali 12. Konštatujem, že Národná rada aj v tomto prípade pridelila návrh zákona výborom, určila gestorský výbor a príslušné lehoty výborom na jeho prerokovanie v druhom čítaní. Vyhlasujem krátku dvojminútovú prestávku. O 17.15 hod. budeme pokračovať v prerušenej rozprave vystúpením pána poslanca Poliačika. (Prestávka.) (Po prestávke.)
Klus, Martin, poslanec NR SR (2018-05-09):
Ďakujem veľmi pekne za slovo. Vážený pán predseda, pani ministerka, ďakujem pekne za predstavenie návrhu zákona. Ak dovolíte, ja budem veľmi stručný a v podstate spomeniem len také niektoré zásadné veci, ktoré sme si my našou analýzou v rámci vami predloženého návrhu zákona našli. Ako ste správne povedali, jedná sa jednak o povinnú transpozíciu čl. 31 ods. 3 až 5 Smernice 2013/32 Európskej únie do právneho poriadku Slovenskej republiky. Ale dôležité je dodať aj to B, a to by som chcel zdôrazniť v tomto svojom vystúpení. Ako ste aj vy povedali, ide aj o precizovanie ustanovení zákona o azyle vyplývajúceho z aplikačnej praxe. Nám z analýzy vyšlo, že sú to viac ako dve tretiny tohto navrhovaného zákona. Čiže možno k tomu by bolo potrebné, ak by som vás mohol poprosiť dodatočne povedať trošičku viacej k tomu, aké sú tie najväčšie problémy vyplývajúce z aplikačnej praxe, ktoré bolo nevyhnutné riešiť, pretože nám sa zdá, že možno niektoré idú aj nad rámec toho, čo sa od nás v rámci Európskej únie očakáva. A ak sa teda hovorí o tom, že transpozícia, tak povedzme si aj to B celkom úprimne, že čo konkrétne napríklad na Slovensku nám funguje trošičku inak, ako napríklad v susednom Rakúsku, Maďarsku alebo v Českej republike. Čiže možno trošičku to porovnanie nám chýba aj v tej dôvodovej správe. No a je tam potom aj niekoľko zaujímavých bodov, ku ktorým by ste mohli prípadne povedať aj trošičku viac. Súvisí to aj s tým, akým spôsobom alebo prečo sa niektoré lehoty rozširujú a prípadne, ak dochádza k zúženiu niektorých lehôt, tak čo k tomu ministerstvo vnútra vedie. Ďakujem pekne.
K. Tóthová, poslankyňa: (2007-11-29):
Teda, vy ste preukázali ešte menej nedostatkov v našom rozpočte. Keď ste povedali o nadýchaní v jednotlivých triedach, tak ja vám poviem, že za minulej vlády preukázala som tu, v parlamente výstrižok z novín, kde na východnom Slovensku deti boli vyzvané, aby doniesli polienka do školy, aby nemuseli sedieť v zime. Tak toľko len na vaše príklady. A pokiaľ ste hovorili o tých kapustných hlavách a investíciách do nich a investície do poľnohospodárstva, ja som hlboko presvedčená, že my dnes musíme výraznejšie podporiť poľnohospodárstvo už aj preto, že bývalá Čarnogurského vláda priniesla rozdrobenie našich družstiev, priniesla teóriu golfových ihrísk, priniesla teóriu dovozu lacnejších potravín a dnes vidíme, ako vo svete idú potraviny hore a ako sa naši poľnohospodári musia prácne dostávať tam, aby vôbec... (Vystúpenie automaticky prerušené časomierou.)
Zmajkovičová, Renáta, podpredsedníčka NR SR (2012-12-13):
Pán poslanec Martvoň.
Laššáková, Jana, podpredsedníčka NR SR (2015-12-02):
Nie. Ako súhlasím s vami, ale, žiaľ, nemá kto. (Povedané so smiechom.) Vyriešim to ešte teraz, budem sa snažiť, aby, aby ma prišiel vystriedať niekto, ale, ale nie je ani pán podpredseda Číž, ani pán predseda. Dohodnem sa s pani poslankyňou, podpredsedníčkou Jurinovou. Nech sa páči, pán poslanec Kadúc. Idem to riešiť.
M. Číž, podpredseda NR SR: (2007-12-05):
(Hlasovanie.) Prítomných 143 poslancov, za 83, proti 1, zdržalo sa 59. Konštatujem, že sme schválili vládny návrh novely zákona č. 480/2002 Z. z. o azyle. Teraz budeme, vážené kolegyne, kolegovia, pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tak ako to je uvedené v tlači 485. Spravodajcom bude opäť poslanec z výboru pre obranu a bezpečnosť, pán poslanec Ján Richter. Má slovo.
Viskupič, Jozef, poslanec NR SR (2012-09-27):
Ďakujem, pani predsedajúca. Z dôvodu niektorých procesných vecí si dovoľujem dať procedurálny návrh na návrh poslaneckých klubov SMER – SD, Obyčajní ľudia a nezávislé osobnosti, KDH aj SaS, a to, aby body, alebo tlače číslo 205, 207, 208, 209, 210, 211 a 212 boli zaradené ako vyradené z tejto schôdze a zaradené na nasledujúcu schôdzu. Ďakujem.
Hrnčiar, Andrej, podpredseda NR SR (2019-11-28):
Dávam slovo členovi ústavnoprávneho výboru poslancovi Jozefovi Ježíkovi, aby informoval Národnú radu o výsledku prerokovania návrhu vlády vo výbore.
D. Čaplovič, podpredseda vlády SR: (2009-06-18):
Predložený návrh zákona novelizuje zákon o kontrole v štátnej správe, ktorý bol Národnou radou Slovenskej republiky schválený dňa 14. decembra 1995 a účinný bol dňom 11. januára 2006. Cieľom predloženého návrhu zákona je novelizovať v ustanovení § 16 sumy poriadkových pokút z dôvodu zjednodušenia aplikačnej praxe používania minimálnych a maximálnych hodnôt týchto súm a tiež reagovať na zmenu národnej meny v súvislosti so zavedením meny euro v Slovenskej republike. Predložený návrh zákona neupravuje len zmenu peňažných súm zo slovenských korún na eurá, ale z dôvodu právnej istoty a prehľadnosti aj výšku týchto súm smerom nadol, čo nie je v rozpore s princípmi a zásadami zákona č. 659/2007 Z. z. o zavedení meny euro v Slovenskej republike a o zmene a doplnení niektorých zákonov v znení zákona č. 70/2008 Z. z., ďalej by som mohol hovoriť len o generálnom zákone. Úprava dolnej a hornej hranice výšky poriadkových pokút na celé čísla sa javí ako optimálne riešenie z hľadiska praktickej aplikácie týchto ustanovení v zákone všeobecného typu, akým je zákon o kontrole v štátnej správe. Ďakujem vám veľmi pekne za vypočutie a uchádzam sa u vás, vážene pani poslankyne, vážení páni poslanci, o jeho schválenie. Ďakujem pekne.
Brocka, Július, poslanec NR SR (2015-04-15):
Pán minister, klasik by povedal, že to je hlboké nedorozumenie. Pán minister, ako o čom nás idete teraz presviedčať? Kauza Váhostav, dlhy Váhostavu, to nie sú dlhy štátu, to sú dlhy Širokého a vy teraz chcete, aby tie dlhy Širokého zaplatili občania? To myslíte smrteľne vážne? To je hanba! Pán minister, vy ste tu nie na to, aby ste chránili majetok podvodníkov a nepoctivo získaný majetok napr. Širokého. Vy ste tu na to, aby ste chránili slabých a bezbranných, tých živnostníkov a ich okradnuté rodiny, pán minister, ale určite nie takto, ako to navrhujete.
Grendel, Gábor, podpredseda NR SR (2021-09-16):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Pán poslanec Boris Susko ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
Ledecký, Vladimír, poslanec NR SR (2022-04-28):
Pán minister, takto od chrbta. Tatra – Agrolev tieto pozemky obhospodaruje v katastrálnom území obce Spišský Hrhov. V katastrálnom území obce Spišský Hrhov prebiehal register obnovenej evidencie pozemkov, II. etapa, to znamená, komasácia tam bola urobená. V rámci komasácie, po komasácii neboli zrušené im nájomné zmluvy, ale pokračovali ďalej. Tá komasácia bola pred tromi rokmi. Čiže toto, čo spomínate, ako toto ste tam vôbec nespomínali, a viem, že s ľuďmi, ktorí hospodária na pôde, s tými najväčšími hospodármi boli pripravené zmluvy so Slovenským pozemkovým fondom a už mali ich podpísať, len potom nejaká vyššia moc zariadila, že sa nepodpísali, a ďalej hospodária. Čiže keď, keď je register obnovenej evidencie pozemkov, tak zo zákona sa ruší pôvodná zmluva, čiže im padla tá zmluva, ale navyše hospodária na tých pozemkoch ďalej, a... a aj keď viem, že boli stíhaní tí pracovníci v Poprade, ktorí to mali na starosti a tak ďalej, tak neviem, čo sa deje, lebo je mi to veľmi podozrivé, že všetky zmluvy mali títo poľnohospodári pripravené a v konečnom dôsledku naraz sa prestalo na tom robiť a ich nepodpísali. Takže tie informácie, ktoré ste podali, neboli celkom úplné.
Kuffa, Štefan, poslanec NR SR (2021-09-29):
Inak aj ja som chcel reagovať na tú Ruskú federáciu, lebo stretnúť sa na úrovni generálnych prokurátorov a že sa stretol náš generálny prokurátor Slovenskej republiky s ruským generálnym prokurátorom pánom Krasnovom, nič nevidím zlého, naopak, vnímam to ako pozitívnu vec. A myslím si, že pán generálny prokurátor nestretol sa iba s týmto generálnym prokurátorom zahraničia, ale aj s ďalšími. A to je aj o tej výmene aj tých skúseností. Veď to je to, čo si môžme ako odovzdať, čo je ako dobré. Pán kolega Dostál, viete, tu kladiete pánu prokurátorovi, generálnemu prokurátorovi, že či trestná činnosť mladistvých sa nejak vedie podľa nejak, podľa nejakej bližšej identity alebo podľa týchto príslušných... som sa trochu zamotal, prepáčte, etnicity. No nie je to prípustné, aby sa takáto štatistika viedla. Jednoducho tie marginalizované skupiny boli v tejto správe správne vo všeobecnosti označené. V tejto súvislosti ma napadlo to, že v podstate áno, marginalizované skupiny vo všeobecnosti sú takou časovanou bombou a to keď niektorí si myslia, že to sú rómske komunity, to je omyl. To nie je tak. To je veľmi široká škála, skupina. A práve tým, že tam sa dejú tie kriminálne činy, tak to je aj v dôsledku aj nás, aj poslancov Národnej rady, aj vôbec štátu ako takého, lebo systematicky a dlhodobo torpédujeme inštitút rodiny a tam je ten základ, kde tí mladí ľudia dostávajú tú základnú formáciu, nie tá, nie je ten štát, ale tá rodina je prioritná. A pán generálny prokurátor nie je povinný chodiť na hodiny otázok. Môže, ale neni... (Prerušenie vystúpenia časomerom.)
Žiga, Peter, podpredseda NR SR (2023-11-23):
103. Pán poslanec Valášek. (Krátka pauza.) Zapnite, prosím, pána poslanca Valáška.
Matovič, Igor, podpredseda vlády a minister financií SR (2021-07-01):
Ďakujem pekne. Ja som si zatiaľ pozrel aktuálny graf, aby sme teda vedeli, že vlastne čo je to riziko, ktorému momentálne čelíme, vývoja koronavírusu a nových prípadov vo Veľkej Británii. Dnes vieme, že vlastne najprv to bola India, boli to tisícky mŕtvych denne. A následne z Indie sa delta variant alebo mutácia presunula do Veľkej Británie ako krajiny, ktorá bola jedna z najviac zaočkovaných krajín na svete. A napriek tomu, že sú tak výrazne zaočkovaní, ten nárast prípadov je tam naozaj že dramatický v posledných týždňoch. A dovolil by som si teda povedať konkrétne čísla, aby sme vedeli, že konkrétne o čom sa bavíme. 24. mája mala Veľká Británia počet nových prípadov 25 na 100-tisíc za sedem posledných dní, čiže sedemdňový priemer. Hovorím 25 prípadov na 100-tisíc za posledných sedem dní. Včera mala Veľká Británia 280 prípadov za posledných sedem dní. Keď dobre počítam, je to nárast za mesiac o 1 200 %. Nárast nových prípadov a tá krivka ide doslova exponenciálnom alebo ten nárast prípadov je doslova exponenciálny. To znamená, že zrýchľuje sa zo dňa na deň. A to je v situácii, kedy vo Veľkej Británii majú 65-percentnú zaočkovanosť. V situácii, keď majú 92-percentnú zaočkovanosť najrizikovejšej populácie nad 50 rokov. A voči tomu Slovensko extrémnym spôsobom zaostáva. Inak povedané, ak by na Slovensko delta prišla a začala sa rozširovať rovnakým tempom alebo teda jednoducho by tu bola dominantná, tak pri dynamike, ktorú má táto mutácia vírusu, by sme v priebehu mesiaca nieže narástli o 1 200 %, ale 2, 3, 4 000 %, lebo jednoducho naša zaočkovanosť je výrazne, výrazne menšia. Pri dramaticky väčšom počte hospitalizácie a pri dramaticky väčšom počte úmrtí najmä teda v tej z tej rizikovej časti obyvateľstva, ktorú máme sedemkrát menej zaočkovanú alebo sedemkrát viac ľudí máme nezaočkovaných z tejto rizikovej časti populácie, to znamená, 50 rokov a viac. Čiže preto, pán poslanec, je trošku naivné si myslieť, že si môžme dopriať prázdniny. Ak si doprajeme teraz prázdniny a neurobíme niečo, preventívne kroky, aby sme sa chránili, tak potom budeme trpieť na tú jeseň dramaticky a dramaticky viac. Trošku tak biblicky, nie je to úplne, nie je to úplne porovnateľné, ale sám viete, aj v Biblii sa hovorí o siedmych rokoch tých, tých slabých a potom alebo hojných a potom tých siedmych rokoch slabých. V tomto prípade v boji s vírusom je to o tom istom. Čo si odrobíme teraz, o to viac si ušetríme starostí, strádania mŕtvych a chorých ľudí na jeseň, a preto je lepšie zahasiť ten plameň včas, nachystať sa, nachystať dosť požiarnikov, ktorý ten prípadný plameň by hasili a pokúsili sme sa ho vlastne zahasiť, kým dosiahneme dostatočnú zaočkovanosť, ktorá nás potom by už mohla chrániť trochu viac. Ešte raz hovorím. Chcel som použiť ako odstrašujúci príklad a zároveň realistický príklad tú situáciu vo Veľkej Británii, 1 200-
-percentný nárast prípadov v priebehu v podstate piatich týždňov je alarmujúci a mali by sme sa z toho poučiť a nie žiť takými naivnými predstavami, že však užime si, užime si prázdniny.
Cmorej, Peter, poslanec NR SR (2021-11-11):
Sekundičku. (Spravodajca listuje v papieroch.) Pán predsedajúci, o pozmeňujúcom návrhu pani poslankyne Bittó Cigánikovej, ktorý je označený číslom 4, nie je možné hlasovať, keďže bol prijatý pozmeňujúci návrh pani poslankyne Záborskej a zmeny v ďalších bodoch pozmeňujúceho návrhu spolu obsahovo súvisia.
F. Tóth, poslanec: (2002-10-15):
I. Presperín, doterajší podpredseda NR SR: Rudolf Zajac.
Laurenčík Milan, podpredseda NR SR (2020-12-03):
Pokračujte, pán poslanec.
Hlina, Alojz, poslanec NR SR (2013-05-24):
Nie, nie, nie, nechcem, to vyznie tak ako, nie, nechcem... (Prerušenie vystúpenia predsedajúcou.)
Hrušovský, Pavol, podpredseda NR SR (2011-06-29):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 144 prítomných, 76 za, 1 proti, 65 sa zdržalo, 2 nehlasovali. Návrh zákona do druhého čítania sme schválili. Prosím o ďalší návrh.
Laššáková, Jana, podpredsedníčka NR SR (2013-03-13):
Prezentujeme sa a... Prezentujme sa a hlasujeme. (Hlasovanie.) Prítomných 138 poslancov, za návrh 81, proti 44, zdržalo sa 12 poslancov, 1 poslanec nehlasoval. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Nech sa páči, pán spravodajca.
Grendel, Gábor, poslanec NR SR (2018-02-13):
Ďakujem pekne, pán predsedajúci. Návrh zákona o zodpovednosti za škodu spôsobenú štátu, uplatnení práva na náhradu škody štátom a treťou osobou v mene štátu a o odmene tretej osobe za uplatnenie tohto práva predkladá skupina poslancov Národnej rady Slovenskej republiky za hnutie Obyčajní ľudia a nezávislé osobnosti. Základná idea tohto návrhu vychádza z anglo-amerického konceptu žaloby qui tam, ktorej podstata tkvie v možnosti súkromnej osoby podať žalobu v mene štátu v situáciách, keď štátu zjavne vznikla škoda, ale táto skutočnosť nie je adekvátne prešetrená a z politického hľadiska je takpovediac zametená pod koberec. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Toľko stručné zdôvodnenie a potom sa hlásim do rozpravy ako prvý.
Kollár, Boris, predseda NR SR (2021-10-20):
Vážené pani poslankyne, vážení páni poslanci, pokračujeme v popoludňajšom rokovaní druhého dňa 48. schôdza Národnej rady Slovenskej republiky ďalším bodom programu, ktorým je prvé čítanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov. Vládny návrh zákona má tlač 685, návrh na jeho predelenie na prerokovanie výborom je v rozhodnutí č. 727. Prosím ministra životného prostredia Slovenskej republiky Jána Budaja, aby vládny návrh zákona uviedol. Nakoľko tu pán minister neni, tento návrh prepadáva. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony. Vládny návrh zákona je uvedený ako tlač 690, návrh na jeho pridelenie na prerokovanie výborom je v rozhodnutí č. 730. Opäť prosím pána ministra o uvedenie vládneho návrhu zákona. Nakoľko sa tu nenachádza, prepadáva. Pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 584, spoločná správa výborov má tlač 584a. Dávam slovo poslancovi Mariánovi Viskupičovi, aby návrh zákona odôvodnil. Nech sa páči, pán poslanec, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 584.)
Laurenčík, Milan, podpredseda NR SR (2022-03-23):
To bola písomná časť rozpravy. Teraz sa pýtam, či sa do rozpravy hlási niekto ústne. Končím možnosť prihlásiť sa. Do rozpravy sa prihlásili dvaja poslanci. Ako prvý vystúpi pán poslanec Miroslav Suja a pripraví sa pán poslanec Richard Takáč.
Jurinová, Erika, podpredsedníčka NR SR (2015-12-15):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Pavlovi Zajacovi.
Burian, Jozef, poslanec NR SR (2010-10-12):
Ďakujem pekne. Chcem, by som povedal, reagovať na pána Kaníka, pána poslanca Kaníka. Ja tomu nerozumiem jednoducho, tu bolo ohradenie sa, že jeden deň platí niečo a druhý deň niečo iné. Takže vlastne to je len potvrdím toho, že dnes, nebojte sa, jednoducho budú motívy na to, aby sa sporilo v druhom, teda pardon, v treťom pilieri. Nehovoriac o tom, že ja zatiaľ nevidím žiadne motívy, pokiaľ sú a pokiaľ je tento návrh zákona, takže nemôžem hovoriť o tom, čo niekto má záujem riešiť. A druhá vec, myslím si, že ak teda tieto motívy nebudú – a ja silne pochybujem, či budú tieto motívy –, tak si myslím, že teraz je otázkou, že kde sa nájdu peniaze, nie nájdu peniaze povedzme pre, povedzme pre druhý, pardon, pre úspory, ktoré vzniknú z tohto systému, nehovoriac o tom, že tento systém tretieho piliera je veľmi oklieštený. Pokiaľ sa týka poznámky, ktorú som si uviedol na úvod, ja si myslím, že vo väčšine vystúpení som sa snažil vystúpiť ja aspoň v čase rozpravy. Takže nie je otázkou tu, ak budeme viesť dlhočizné diskusie o tom, lebo tá pravda je veľmi vrtká, nerád by som otváral ešte znovu diskusiu k tomuto problému. A ďakujem pánovi Marcinčinovi, poslancovi Marcinčinovi, že v podstate uviedol niečo, to, čo si myslím aj ja. Ďakujem pekne.
P. Gabura, poslanec: (2008-09-16):
A preto znova opakujem, áno, pán kolega Horváth, uvedomujem si, že určité hranice, percentuálne sily referenda je potrebné stanoviť a vytvorilo by to aj určitú silu argumentácie toho referenda, ale zase, ako sme spomínali, pri 50 % je nevykonateľné toto referendum. Ja si uvedomujem jednu vec, že Lisabonská zmluva prebehla bez nejakej osvety. Prebehla kabinentne tu v parlamente a argumentácie, ak si dovolím povedať, takú jedinú hlbšiu analýzu som počul od kolegu poslanca Hrušovského, ináč všetko bol skôr zápas o tlačový zákon. Preto si myslím, že aj takéto referendá budú predmetom diskusie občanov a bez obalov a zaobalení médií. Ďakujem.
Figeľ, Ján, podpredseda NR SR (2012-09-18):
Pán Záhumenský, prosím vás, žiadam vás, toto je téma do rozpravy.
Laššáková, Jana, podpredsedníčka NR SR (2012-06-28):
Pani ministerka, nech sa páči, odpovedajte.
Sulík, Richard, predseda NR SR (2011-05-17):
Ďakujem. Konštatujem, že v tajnom hlasovaní kandidát Dobroslav Trnka nebol zvolený. Prerušujem schôdzu dozajtra rána do 9.00 hod. a budeme pokračovať otvoreným bodom č. 8. Ďakujem pekne. (Prerušenie rokovania o 18.34 hodine.)
Taraba, Tomáš, poslanec NR SR (2023-03-15):
Marián, ja s tebou plne súhlasím, že dávať príspevky na vyrovnávanie cien energie je neudržateľné na Slovensku, ale, žiaľ, to je realita. To je nová realita. To znamená, že tam máte len dve možnosti. Teda buď to vyrovnávať sa bude a priemysel bude nejak nad vodou a ľudia nad vodou, alebo sa to vyrovnávať nebude a ten priemysel krachne. Dobre vieš, že v Európskej únii máme najnižšiu v podstate, teda najväčší pokles priemyselnej výroby, to znamená, že na Slovensku naozaj sa niečo vážne deje, myslím, že to bolo mínus 8 %, čo sú hrozivé čísla, no a preto len tak to tu povedať, že na to nemáme, no nemáme, dobre tento rok sa tvárime, že sme na to použili nejaké zdroje, ktoré neboli ešte prečerpané v minulosti z Európskej únie, no len toto je nový normál. A ten nový normál je tak vážny, že veľmi dobre vieš, že licitovať tu, že či máme dlh 60 % alebo 58 % je úplne irelevantné, ak sa niečo systémové neurobí s tými cenami energií, pretože to sa nedá toto subvencionovať a ten rast v danom prípade bude enormne narastať, ten dlh, a on bude narastať ešte šokovejšie vtedy, ak bude popritom aj klesať priemyselná produkcia, lebo ten dlh reálne aj nominálne bude narastať, ak klesne HDP, a to HDP bude klesať práve preto, že sú vysoké ceny energií. Takže toto si myslím, že je tak vážna vec, že na to naozaj už dávno mal byť už nejaký buď okrúhly stôl so všetkými, že čo ďalej, pretože naozaj od januára, ak sa má nájsť nejakých ďalších päť miliárd euro na nejaké dotácie, a druhý problém, ktorý je, však že napriek tomu tie schémy sú také, že stále je tam dosť subjektivizmu, že kto to dostane, kto to nedostane. To znamená, že tí podnikatelia nevedia s tým úplne systémovo rátať, takže toto je, toto ja so všetkým súhlasím, len toto je taká zmena paradigmy, že toto vie Slovensko dať úplne na kolená.
R. Rafaj, poslanec: (2007-11-29):
Dobre viete, že Rozhlasová rada opakovane a viackrát po sebe kritizovala nedostatočnosť týchto programových dokumentov a viackrát ich aj zmietla zo stola. Takže nie táto sála tohto parlamentu, ale iné zo zákona určené inštitúcie sú adresátmi vašej žiadosti a aj preto mediálny výbor Slovenskej republiky tento alebo túto požiadavku na navýšenie, ďalšie navýšenie na stredné vlny odmietol akceptovať, z nijakého iného dôvodu. Ďakujem za pozornosť.
Blaha, Ľuboš, podpredseda NR SR (2023-12-18):
Pán poslanec Štefan Kišš. (Reakcia z pléna.) Tak pán poslanec Kišš tu nie je, takže nasleduje vystúpenie pána Ondreja Dostála s faktickou poznámkou. Nech sa páči.
Karahuta, Jaroslav, poslanec NR SR (2021-12-14):
Ďakujem pekne za slovo, pán predsedajúci. Ja tak trošku globálne budem na to reagovať. Čo sa týka nejako vetovania, my máme v programovom vyhlásení vlády jednotnú správu chránených území. My ju tam máme. My sme za to programové vyhlásenie vlády hlasovali. Mne vadí ten obsah, nie ten cieľ, alebo ten spôsob, akým to ideme robiť, to je ten problém. Pretože ja osobne som za to, aby tie národné parky boli spravované na ministerstve životného prostredia, ale za jasných a transparentných pravidiel a za pravidiel, ktoré nespôsobia to, že ešte viac budeme polarizovať vidiek. Ten náš kresťanský vidiek! Si uvedomme, ten náš kresťanský vidiek dostane, môže dostať, nieže dostane, môže dostať jednu obrovskú facku. Preto tí ľudia, tých 500-tisíc vlastníkov lesov, tých 2,7 milióna ľudí, ktorí žijú na vidieku, oni chcú vedieť, že za čo budú, z čoho budú na budúci mesiac, na budúci rok žiť, z čoho budú mať príjmy. Čiže, a pokiaľ má mať toto úspech, tak jedine za takých podmienok. A pokiaľ nechceme mať tu traktory a vidly pred parlamentom, že do 1. 4., keď sa bude robiť ten presun, tak bude zverejnené presne, kde sa bude vidiek nachádzať o rok, o dva, o päť a o desať. Pokiaľ to nebude, nechcem byť zlým prognostikom, ale budeme tu mať na Námestí Alexandra Dubčeka veselo. Ďakujem.
Jarjabek, Dušan, poslanec NR SR (2011-02-10):
Ďakujem veľmi pekne za slovo, pán predsedajúci. Zároveň sa ospravedlňujem za hlasovú indispozíciu, dámy a páni, a preto mi dovoľte, aby som tento návrh zákona uviedol len jednou vetou. Táto novelizácia tohto zákona o Medaile prezidenta Slovenskej republiky hovorí len a len o tom, aby od prezidenta Slovenskej republiky si túto medailu mohli prevziať aj občania iných štátov, nielen občania Slovenskej republiky. To je celá novelizácia tohto zákona. Ďakujem za pozornosť.
M. Číž, podpredseda NR SR: (2007-12-06):
(Hlasovanie.) Prítomných 139 poslancov, za návrh 57 poslancov, proti 64 poslancov, zdržalo sa 17 poslancov, nehlasoval 1 poslanec. Konštatujem, že tento návrh sme neschválili.
Sulík, Richard, predseda NR SR (2011-07-08):
Prepáčte, pán poslanec. Dáme prestávku na tri minúty, pokiaľ kolegovia zo SMER-u opustia miestnosť. Po tom, po tom, ako sme, ako sme sa dostali do doobedňajšieho stavu, kedy takisto všetci poslanci SMER-u tu neboli, teda ani jeden z nich. Tak nech sa páči, pokračujte, pán Hladký.
Kamenický, Ladislav, poslanec NR SR (2017-10-12):
Ďakujem pekne. Chcem poďakovať takisto za prednesenie správy. Chcem, čo sa týka pána poslanca Hegera, ďakujem za konštruktívny prístup k tomuto, k tomuto, skôr by som povedal, odbornej debate o tom, o tom obsahu. Chcel by som však podotknúť, že Rada pre rozpočtovú zodpovednosť vznikla na základe zákona o rozpočtovej zodpovednosti, ktorého strojcom sme aj my, čiže my sme, samozrejme, tí, ktorí aj, aj teda nejak v spolupráci so všetkými, ktorí ho tvorili, zadefinovali aj existenciu rady samotnej, aj to, že v podstate si stanovujeme nejaké pravidlá na to, aby sme zabezpečili dlhodobú udržateľnosť verejných financií. Čo je... (Ruch v sále.) Pán poslanec mi bere čas, dobre... (Povedané so smiechom.) Čo, čo, samozrejme, tento zákon o rozpočtovej zodpovednosti, je to určitá, určité, sú tam nejaké limity, ktoré si stanovujeme, sú to nejaké pravidlá, ja to nazývam – aj pán minister, myslím – nejaký autopilot na to, čím sa riadiť v rámci toho rozpočtu. Čo sa týka výdavkových limitov, boli, boli tu, stropov teda, boli tu už viaceré debaty, ten môj... Aj môj postoj, samozrejme, je to ďalší autopilot, hej. Čiže ja si myslím, že rozpočet predkladá vláda, predkladá, zodpovedá si zaňho, predkladá ho minister financií a ďalší autopilot je v určitom zmysle tiež nejakým zväzovaním rúk a trošku tej nejakej, nejakej tej možnosti, ten rozpočet riadi tak, aby sa na, na..., teda dodržiavalo programové vyhlásenie vlády. Ja považujem, veľmi dôležité je to, že aj rada aj opozícia má ten luxus, že nemusí svoje programové vyhlásenie vlády plniť, a sú tak aj sociálne a iné veci a, samozrejme, výdavky ministerstiev, ktoré sú, každý minister tlačí na to, že chce viac... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-06-04):
Pán poslanec Martvoň.
Kollár, Boris, predseda NR SR (2021-05-10):
Prosím poslancov, aby sa ukľudnili, kým hovorí podpredseda parlamentu.
Blanár, Juraj, podpredseda NR SR (2021-10-05):
Pani predsedníčka Andrejuvová.
Šeliga, Juraj, podpredseda NR SR (2020-09-18):
Ďakujem pekne, pani poslankyňa. Poprosím pána poslanca Pročka, ktorého určil navrhnutý gestorský výbor pre kultúru a médiá, aby nás informoval o návrhu výboru.
Hrnčiar, Andrej, doterajší podpredseda NR SR (2020-03-20):
Pán poslanec Richard Raši.
Lackovič, Marek, poslanec NR SR (2023-12-18):
Ďakujem veľmi pekne. Pán poslanec, ďakujem za váš príspevok. Hovorili ste o prehlbovaní rozdielov v regiónoch. Ja sa obávam, že teda tie rozdiely stále budú a tento zákon ich nijakým spôsobom nevyrieši, ani nesaturuje, ani nezasanuje. Ono, obávam sa, že to bude radosť iná, že to bude teda smútok do veľkej miery aj v týchto regiónoch. Ja si nepomôžem, ale opäť budem musieť spomenúť to, že podľa mojej mienky by sa to mohlo pokojne naozaj premyslieť a investovať už len napríklad keď, keď už do tých telocviční, dajme tomu. My máme na Slovensku, keď si pozrieme zoznam našich miest, my máme 49, dajme 50, nech sa to dobre počíta, mestečiek od 1 500 obyvateľov, začínajúc Dudincami a Modrým Kameňom, končiac nejakým, nejakou Novou Baňou a podobne, čo tam máme ešte sedemtisícové? Trstená, Nová Baňa, Tornaľa, Veľký Šariš a týchto 50 mestečiek by mohlo pokojne mať krásne nové telocvične s predpokladanou hodnotou zákazky na úrovni 2 milióny eur. Nemuseli by sme tu vymýšľať rôzne krajiny, šampiónov a Make Slovakia great again a neviem aké podobné všelijaké tieto vzletné heslá. Naozaj by sme, by sme to mali upokojiť, kým je ešte trochu času. Stále nie je neskoro to premyslieť, stále nie je neskoro to dopracovať. Naozaj ak nechceme, aby sa tie regióny a tie rozdiely v nich naďalej prehlbovali, dá sa to použiť omnoho racionálnejšie a zmysluplnejšie. Ďakujem.
T. Galbavý, poslanec: (2002-03-14):
J. Migaš, predseda NR SR: Pán poslanec Zelník.
Hrnčiar, Andrej, podpredseda NR SR (2019-09-25):
Pán poslanec Vašečka.
Hort, Milan, podpredseda NR SR (2010-12-14):
Teraz dávam slovo spoločnému spravodajcovi z ústavnoprávneho výboru poslancovi Róbertovi Madejovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
P. Paška, predseda NR SR: (2007-10-25):
(Hlasovanie). 81 prítomných, 72 proti, 8 sa zdržali, 1 nehlasoval. Bod sme neschválili.